เรื่องร้องเรียน (ร้องเรียน,สอบถาม,ถนน,ความปลอดภัย) วันที่ 2023-06-19 07:40:25 — แขวงสายไหม เขตสายไหม ปทุมธานี
ข้อมูลการหาเงินกับเด็กในโรงเรียนสายไหม(ทัสนารมย์อนุสรณ์) เขตสายไหม กทม.

โดยการขายขนมที่ไม่มี อย. หลายชนิดให้แก่เด็กนักเรียน บางชนิดเป็นขนมที่นำเข้ามาจากจีนแบบไม่มีคุณภาพ มีลักษณะอันตรายต่อสุขภาพนักเรียน โดยจัดตั้งเป็นร้านค้า และไม่มีเงินปันผล ให้แก่เด็กนักเรียน(ตามหลักการสหกรณ์ที่กฏหมายกำหนด) แยกเป็นประเด็นร้องเรียนเพื่อตรวจสอบ ดังนี้

ประเด็นที่ 1. ผู้อำนวยการ รร. มีการบังคับให้ครูทุกคน(ย้ำว่าทุกคนในโรงเรียน) ไปขายขนม และทอดลูกชิ้นขายเด็ก รวมถึงน้ำแข็งปั่นไม่ได้คุณภาพ ให้นักเรียนในเวลาเช้า 6.00 น.(เป็นเวลาที่เช้ามากเพื่อมาเตรียมการขาย) กลางวัน 11.30 น.(ไม่มีพักกลางวันสำหรับครู) และเย็น 15.30 น. โดยไม่ให้ครูได้พักในเวลากลางวันและในเวลาราชการ สามารถโทรสอบถามครูทุกคนได้ เพราะทุกคนต้องทำ ห้ามลาเด็ดขาด ใครลาต้องหาคนมาขายของแทน ไม่มีข้อยกเว้น สร้างความอึดอัดใจต่อครูในโรงเรียนมาก ***เพราะบทบาทของครู คืออบรม สอนหนังสือ เด็กนักเรียน ไม่ใช่ไปเป็นแม่ค้าของของเพื่อรีดเงินจากเด็ก ตรงนี้ถือว่าเป็นเรื่องที่ทำต่อๆกันมาจนกลายเป็นเรื่องปกติไปซะแล้ว

ประเด็นที่ 2. ผู้อำนวยการ รร. มีการจัดตั้งร้านค้าขายขนมที่ไม่มี อย. ให้แก่นักเรียน รวมถึงน้ำอัดลม น้ำชาหวานประเภทอัดก๊าซ และน้ำดื่มบรรจุเอง ซึ่งไม่เป็นประโยขน์ต่อเด็กเลย และอาจะเป็นอันตรายต่อสุขภาพของเด็กนักเรียน(ขายเครื่องดื่มแบบนี้มาเป็นเวลานาน)

ประเด็นที่ 3. ผู้อำนวยการ รร. สั่งให้มีการขายลูกชิ้น และของทอด ประเภทมีแคลอรีสูง ทำให้เกิดภาวะอ้วนได้ง่าย มีไขมันทรานส์สูง เสี่ยงต่อการเกิดโรคหัวใจ และโรคเบาหวาน เช่น ไส้กรอก(ไม่มียี่ห้อ) ลูกชิ้น และของทอดหลากหลาย รวมถึงน้ำปั่นเองจากน้ำแข็งที่ไม่มีคุณภาพ(ขายอาหารประเภทนี้แบบนี้มาเป็นเวลานาน)

ประเด็นที่ 4. ผู้อำนวยการ รร. สั่งให้ ในเวลาพักกลางวัน นักเรียนจะไม่ได้รับอนุญาตให้ขึ้นอาคารเรียน ไม่ได้เล่นอย่างอิสระ ทุกคนจะต้องมาใช้เวลาในสหกรณ์เท่านั้น เพื่อทำยอดการขายให้คงที่ในทุกๆวัน

ประเด็นที่ 5. ผู้อำนวยการ รร. สั่งให้ มีการเชิญชวน แกมบังคับ ให้นักเรียนทุกคน(ย้ำว่าทุกคน) ต้องซื้อชุดขาว ที่โรงเรียนจัดทำขึ้นมาเพื่อขาย เพื่อใส่ในวันศุกร์ ซึ่งทางโรงเรียนกำหนดให้เป็นวันปฏิบัติธรรม ทาง กทม. เองไม่มีนโยบายที่ผู้ปกครองต้องมาเสียเงินในเรื่องดังกล่าว เพราะโรงเรียน กทม. ทุกคนเรียนฟรี เป็นนโยบายหลัก

ประเด็นที่ 6. ผู้อำนวยการ รร. สั่งให้ มีการเชิญชวน แกมบังคับ โรงเรียนจัดทำชุดพละ ขาย นักเรียน ซึ่งก็ผิดต่อนโยบายของ กทม.

ประเด็นที่ 7. ผู้อำนวยการ รร. สั่งให้ มีการเชิญชวน แกมบังคับ ให้นักเรียนซื้อกระเป๋าที่ทางโรงเรียนผลิตขึ้น ซึ่งมีราคาแพง และพยายามสร้างค่านิยมให้ทุกคนใช้กระเป๋าดังกล่าว

ประเด็นที่ 8. ข้อนี้สำคัญมากๆ มียอดการขายใน แต่ละวันสูงถึง 30,000-50,000 บาทต่อวัน และมีการนำฝากเงินเข้าทุกวันกับรองผู้อำนวยการ ถ่้านำสมุดบัญชีนำฝากมาตรวจสอบ จะพบว่าในหนึ่งเดือนจะมียอด 6-7 แสนบาทเลยทีเดียว ตรงนี้ไม่เคยมีการชี้แจงให้ใครทราบทั้งสิ้น ว่าเงินจำนวนนี้ไปใช้ทำอะไร เพราะเป็นเงินจำนวนที่มากมาย และได้มาจากการขายของให้นักเรียนทั้งสิ้น ปล.มีหลักฐานเป็นสมุดนำฝากกับธนาคารกสิกรไทย เค พาร์ค สาขาถนนสายไหม 56 (ปตท:ซุปเปอร์โมเดล เอนเนอจี) สามารถเชคได้อย่าง 100%

ประเด็นที่ 9. ต้องตรวจสอบว่านำเงินไปใช้ในลักษณะใด เพราะเงินที่ได้มา ก็มาจากการขายของให้เด็ก และเราทราบกันดี เด็ก กทม.ไม่ใช่เด็กที่ร่ำรวย ครอบครัวก็หาเช้ากินค่ำ แทนที่จะช่วยเหลือส่งเสริม เอื้ออาทร ต่อเด็ก กลับใช้กลเม็ดหลอกล่อ โดยการค้าขายของไม่มีประโยชน์ให้กับเด็ก สุขภาพเด็กไม่สำคัญเท่าเงินที่ได้

ประเด็นที่ 10. ข้อสุดท้าย โรงเรียน กทม.ทุกโรงมีการจัดอาหารเช้า และอาหารกลางวัน ให้เด็กนักเรียนอย่างเพียงพอแล้ว ทำไมต้องให้ครูมาทอดลูกชิ้นขายเด็กอีก เพราะเด็กจะไปรู้อะไร ก็ผู้อำนวยการสั่งให้ครูมาขาย เด็กก็ซื้อกัน เขาเป็นเด็กนะ ควรเห็นอก เห็นใจ สภาพครอบครัวของเด็กเป็นที่ตั้งนะ ไม่ใช่มาใช้กลเม็ดหลอกล่อเงินจากเด็กแบบนี้

จึงขอร้องเรียนมาดังนี้ ขอให้ผู้ที่เกี่ยวข้อง มาช่วยกันดูแลเรื่องนี้ด้วยนะ เพราะจะพยายามลงข้อมูลในหลายๆช่องทาง เพื่อให้ระบบการศึกษาของ กทม. ดีขึ้น